Spravodlivý medzi národmi

Spravodliví medzi národmi  () je ocenenie, ktoré sa každoročne udeľuje osobám nežidovského pôvodu, ktorí prispeli k záchrane Židov pred holokaustom. Izrael, konkrétne Komisia pre rozpoznávanie spravodlivých, založená v roku 1963 pri pamätníku Jad va-šem a vedená Izraelským najvyšším súdom, udeľuje titul Spravodliví medzi národmi tým, ktorí preukázateľne túto činnosť vyvíjali. Väčšina ocenených zo Slovenska ho získala po roku 1990, keď boli znovu obnovené diplomatické styky medzi Česko-Slovenskom a Izraelským štátom. Mená všetkých vyznamenaných sú uvedené aj v zozname, ktorý je vystavený v Múzeu židovskej kultúry v Bratislave.

Titul nosí vyše 27 000 ľudí, z toho 570 zo Slovenska.

Spravodliví kresťania alebo Spravodliví medzi národmi je pôvodne tradičný židovský pojem, ktorý sa vyrovnával so skutočnosťou, že aj mimo židovskú vieru boli dobrí ľudia riadiaci sa božími zákonmi. Komisia, ktorá začala svoju činnosť v roku 1963, prevzala úlohu udeľovania tohoto čestného titulu podľa prísnych kritérií. Používa pri tom informácie od svedkov, z verejnej diskusie a historického výskumu. 

Ocenení získavajú pamätnú medailu a diplom Jad va-šem, sú zapísaní do tejto inštitúcie a ich meno je vytesané do Múru cti v Záhrade Spravodlivých v Jad va-šem.

 Kto môže získať ocenenie 
Na ocenenie "Spravodlivý medzi národmi" môžu byť navrhnuté osoby nežidovského pôvodu na základe autentického svedectva alebo iných dokladov, ktoré jasne preukazujú podstúpenie rizika straty života, slobody a bezpečnosti v súvislosti so záchranou jedného alebo niekoľkých Židov pred smrťou alebo deportáciou počas holokaustu, a to bez nároku na akúkoľvek peňažnú alebo nepeňažnú odmenu.

Zachránení Židia, rovnako ako ich príbuzní a potomkovia, sú primárne oprávnení navrhovať  kandidátov na udelenie ocenenia. V osobitných prípadoch záchrancovia a ich príbuzní, rovnako ako svedkovia záchranných akcií, môžu tiež podať návrhy, avšak ich návrhy majú iba informatívny charakter.

Aby bolo možné navrhnúť kandidáta na zaradenie medzi Spravodlivých medzi národmi, je potrebné nasledujúcu dokumentáciu:

1. Podpísané a notársky overené svedectvo preživších a ďalších svedkov pokusu záchrany. Svedectvo by malo zahŕňať všetky známe osobné údaje záchrancu a zachránenej osoby, detailný popis záchranného pokusu (ako bol nadviazaný kontakt so záchrancom; forma záchrany, miesto a dátum záchrany, aká dohoda alebo opatrenia boli učinené medzi záchrancom a zachráneným, aké nebezpečenstvo záchranca podstupoval a pod.). Svedectvo môže byť spísané v hebrejčine alebo v akokoľvek európskom jazyku.

2. Dokumenty, ktoré môžu potvrdiť pokus o záchranu a osud zachránených: oficiálne dokumenty z obdobia holokaustu; listy alebo denníky; fotografie zachránených a záchrancov, povojnová korešpondencia medzi zachránenými a ich rodinami so záchrancami a ich rodinami, povojnové spomienky alebo výpovede zo strany zachránených; svedectvá iných ľudí, ktorí vedeli o záchrane (susedia, ďalší zachránení a pod.), prípadne i iné dokumenty, ktoré môžu vrhnúť svetlo na akt záchrany a vzťah medzi záchrancami a zachránenými.

Na základe poslanej dokumentácie výbor historikov v Jad va-šem rozhodne o udelení ocenenia Spravodlivý medzi národmi.

 Významní nositelia 
Poznámka: Nasledujúci zoznam obsahuje len veľmi obmedzený výber, v ktorom sú uvedení najznámejší nositelia ocenenia Spravodliví medzi národmi (tí, čo zachránili najviac životov, podstupovali najväčšie riziko alebo niečím iným zaujali). Tento výber sa nedá považovať za vyčerpávajúci.
A
...
B
Karl Barth
Albert Battel
Friedrich Born
C, Č
...
D
Georg Ferdinand Duckwitz
Július Dérer
E
...
F
Che Feng-šan
G
 Štefan Gallo
Paul Grüninger
Pavol Peter Gojdič
H
...
Ch
...
I
...
J
Milena Jesenská
K
Jan Karski
Karol Koch
L
...
M
Luiz Martins de Souza Dantas
Michal Mašlej
Aristides Sousa Mendes
Czesław Miłosz
Mária Minárová
O
...
P
Giovanni Palatucci
Giorgio Perlasca
Karl Plagge
Traian Popovici
Q
...
R, Ř
Angelo Giuseppe Roncali (Ján XXIII.)
Angelo Rotta
S, Š
Irena Sendlerowa
Oskar Schindler a Emilie Schindler
Henryk Slawik 
Čiune Sugihara
T
Jozef Tatarka
André a Magda Trocmé
U
...
V 
 Samuel Vízner
W
John Weidner
Raoul Wallenberg
X
...
Y
...
Z
...

 Počty podľa krajín alebo národností 
 k 1. 1. 2017, zdroj: Yad Vashem * Poľsko6706 Holandsko5595 Francúzsko3995 Ukrajina2573 Belgicko1731 Litva891 Maďarsko844 Taliansko682 Bielorusko641 Nemecko601 Slovensko591 Grécko335 Rusko204Srbsko135Lotyšsko136Česko116Chorvátsko115   Rakúsko109 Moldavsko 79 Albánsko75 Nórsko67 Rumunsko 60 Švajčiarsko49 Bosna43 Arménsko 24 Dánsko* 22 Veľká Británia22 Bulharsko 20 Severné Macedónsko 10Slovinsko 10Švédsko10Španielsko9USA5Estónsko3   Portugalsko3 Brazília 2 Čína 2 Čile2Indonézia2Peru2Čierna hora1Egypt1Ekvádor1 Gruzínsko 1Írsko1 Japonsko 1Kuba 1 Luxembursko 1Salvádor1 Turecko 1 Vietnam 1  celkovo 26513  * predstavitelia dánskeho ilegálneho odboja trvali na tom, že všetci členovia sa zúčastnili a podieľali na záchrane Židov ako jeden celok a preto celý dánsky národ je uznávaný ako "Spravodliví medzi národmi" za záchrannú akciu, počas ktorej za jednu noc tajne previezli dánskych Židov do bezpečia, na švédsky breh

 Nositelia zo Slovenska 
Koncom 2017 bolo ďalších 9 Slovákov ocenených: Katarína Pastorková, Filip Martišek s manželkou Annou Martiškovou, Ondrej Hažer s manželkou Helenou Hažerovou, František Svrbický s manželkou Gizelou.

Koncom januára 2018 bolo ďalších 12 Slovákov ocenených: Mária Hradská, Adam Fiačan, Mária Fiačanová, Juraj Holčík, Adam Bomba, Jozef Kisel, Štefan Tarcala, Vasiľ Kyjovský, Ľudovít Repáš, Ján Balciar, Ján Ozvald a Katarína Ozvaldová. K 31. 3. 2018 bolo ocenených titulom Spravodlivý medzi národmi 591 Slovákov.

Koncom 2022 bolo ďalších 12 Slovákov ocenených.

 Referencie 

 Externé odkazy 
 Spravodliví medzi národmi - Zoznam ocenených Slovákov (stav k 1.1.2015)  


Kategória:Záchrancovia Židov počas holokaustu
Kategória:Izraelské ocenenia